CELEX: 32020R2122
Language: da
Date: 2020-12-16 00:00:00
Title: Kommissionens gennemførelsesforordning (EU) 2020/2122 af 16. december 2020 om ubegrænset toldfri adgang til Unionen i 2021 for visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014

17.12.2020   
               
               
                  DA
               
               
                  Den Europæiske Unions Tidende
               
               
                  L 426/32
               
            
         KOMMISSIONENS GENNEMFØRELSESFORORDNING (EU) 2020/2122
         af 16. december 2020
         om ubegrænset toldfri adgang til Unionen i 2021 for visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (1), særlig artikel 16, stk. 1, litra a),
         under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (2), særlig artikel 3, og
         ud fra følgende betragtninger:
         
                     (1)
                  
                  
                     I protokol nr. 2 til overenskomsten mellem Det Europæiske Økonomiske Fællesskab og Kongeriget Norge af 14. maj 1973 (3) (»den bilaterale frihandelsoverenskomst mellem Det Europæiske Økonomiske Fællesskab og Kongeriget Norge«) og protokol nr. 3 til aftalen om Det Europæiske Økonomiske Samarbejdsområde (»EØS-aftalen«) (4), som ændret ved afgørelse truffet af det blandede EØS-udvalg nr. 140/2001 af 23. november 2001 om ændring af protokol 2 og 3 til EØS-aftalen om forarbejdede landbrugsvarer og andre landbrugsvarer (5), fastsættes handelsordningerne mellem Unionen og Kongeriget Norge for så vidt angår visse landbrugsprodukter og forarbejdede landbrugsprodukter.
                  
               
                     (2)
                  
                  
                     I protokol nr. 3 til EØS-aftalen er der fastsat en nultoldsats for vand tilsat sukker eller andre sødemidler eller aromatiseret, henhørende under KN-kode 2202 10 00, og visse andre ikke-alkoholholdige drikkevarer uden indhold af varer henhørende under pos. 0401 til 0404 eller fedt af varer henhørende under pos. 0401 til 0404, henhørende under KN-kode 2202 90 10.
                  
               
                     (3)
                  
                  
                     Siden den 1. januar 2017 har KN-kode 2202 90 været erstattet af KN-kode 2202 91 00 og 2202 99. Denne forordning bør derfor omfatte produkter henhørende under KN-kode 2202 10 00, ex 2202 91 00 og ex 2202 99.
                  
               
                     (4)
                  
                  
                     Aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (6) (»aftalen i form af brevveksling«) suspenderer midlertidigt den toldfrie ordning, der anvendes i henhold til protokol nr. 2, for varer henhørende under KN-kode 2202 10 00 (vand, herunder mineralvand og vand tilsat kulsyre, tilsat sukker eller andre sødemidler eller aromatiseret) og ex 2202 90 10 (andre ikke-alkoholholdige drikkevarer med indhold af sukker), som erstattes af KN-kode 2202 10 00, ex 2202 91 00 og ex 2202 99. I henhold til aftalen i form af brevveksling er toldfri import af disse varer med oprindelse i Norge kun tilladt inden for et toldfrit kontingent. Import ud over dette toldfrie kontingent belægges med en told.
                  
               
                     (5)
                  
                  
                     I henhold til aftalen i form af brevveksling får de pågældende varer endvidere ubegrænset toldfri adgang til Unionen, hvis kontingentet ikke er blevet opbrugt senest den 31. oktober i det foregående år.
                  
               
                     (6)
                  
                  
                     Ifølge de oplysninger, der er indberettet til Kommissionen, var det årlige kontingent for 2020 for de pågældende varer, som blev åbnet ved Kommissionens gennemførelsesforordning (EU) 2019/2154 (7), ikke blevet opbrugt den 31. oktober 2020. De pågældende varer bør derfor få ubegrænset toldfri adgang til Unionen fra den 1. januar til den 31. december 2021.
                  
               
                     (7)
                  
                  
                     Den midlertidige suspension af toldfriheden i henhold til protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge bør derfor ikke finde anvendelse i 2021.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —
                  
               VEDTAGET DENNE FORORDNING:
         
            Artikel 1
            
               1.   Fra den 1. januar til den 31. december 2021 får de varer med oprindelse i Norge, der er anført i bilaget, ubegrænset toldfri adgang til Unionen.
            
            
               2.   Oprindelsesreglerne i protokol nr. 3 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge finder anvendelse på de varer, der er anført i bilaget til denne forordning.
            
         
         
            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 150 af 20.5.2014, s. 1.
         
            (2)  EUT L 370 af 17.12.2004, s. 70.
         
            (3)  EFT L 171 af 27.6.1973, s. 2.
         
            (4)  EFT L 1 af 3.1.1994, s. 3.
         
            (5)  EFT L 22 af 24.1.2002, s. 34.
         
            (6)  EUT L 370 af 17.12.2004, s. 72.
         
            (7)  Kommissionens gennemførelsesforordning (EU) 2019/2154 af 16. december 2019 om åbning for 2020 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014 (EUT L 327 af 17.12.2019, s. 66).
      
      
         
            BILAG
            
               Varer med oprindelse i Norge, som får ubegrænset toldfri adgang til Unionen fra den 1. januar til den 31. december 2021
            
            
                        
                           Løbenr.
                        
                     
                     
                        
                           KN-kode
                        
                     
                     
                        
                           Taric-kode
                        
                     
                     
                        
                           Varebeskrivelse
                        
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Vand, herunder mineralvand og vand tilsat kulsyre, tilsat sukker eller andre sødemidler eller aromatiseret
                                 
                              
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Alkoholfri øl med indhold af sukker
                                 
                              
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Sojabaserede drikkevarer med et proteinindhold på 2,8 vægtprocent eller derover med indhold af sukker (saccharose eller invertsukker)
                                 
                              
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Sojabaserede drikkevarer med et proteinindhold på under 2,8 vægtprocent; drikkevarer baserede på nødder henhørende under EU-toldkodeksens kapitel 8, korn henhørende under EU-toldkodeksens kapitel 10 eller frø med indhold af sukker (saccharose eller invertsukker) henhørende under EU-toldkodeksens kapitel 12
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Andre ikke-alkoholholdige drikkevarer uden indhold af varer henhørende under pos. 0401  til 0404  eller fedt af varer henhørende under pos. 0401  til 0404 , med indhold af sukker (saccharose eller invertsukker)